tartuNLP/wikipedia-smugri-20251201 huggingface dataset:
Denise Guénard

Denise Guénard (o.s. Laborie, 13. tammikuuta 1934 Saint-Maurice, Val-de-Marne – 23. toukokuuta 2017) oli ranskalainen yleisurheilija, jonka menestyksekkäimmät lajit olivat 80 metrin aitajuoksu ja viisiottelu.
Denise Laborie kilpaili 18-vuotiaana Helsingin 1952 olympialaisissa ja karsiutui alkuerissä sekä 100 metrin juoksussa että 4 × 100 metrin viestijuoksussa. Bernin EM-kilpailuissa 1954 hän sijoittui 80 metrin aitajuoksussa neljänneksi ajalla 11,3 s. Hän osallistui myös 4 × 100 metrin viestijuoksuun, jossa Ranska karsiutui alkuerissä. Avioitumisensa jälkeen hän osallistui Rooman 1960 olympialaisissa 80 metrin aitajuoksuun ja karsiutui välierissä.
Belgradin EM-kilpailuissa 1962 Denise Guénardin päälaji oli viisiottelu, jossa hän saavutti hopeaa koottuaan ennätyspisteensä 4 735 pistettä. Hänen tuloksensa ottelun osalajeissa olivat 10,9 s 80 metrin aitajuoksussa, 11,65 m kuulantyönnössä, 157 cm korkeushypyssä, 580 cm pituushypyssä sekä 24,4 s 200 metrin juoksussa. Hän juoksi edelleen myös 4 × 100 metrin viestijuoksussa, jossa Ranska karsiutui alkuerissä. Tokion 1964 olympialaisissa hän sijoittui viisiottelussa 12:nneksi pistein 4 548 sekä 4 × 100 metrin viestijuoksussa kahdeksanneksi ajalla 46,1 s. Budapestin EM-kilpailuissa 1966 hän sijoittui viisiottelussa kahdeksanneksi tuloksella 4 483 pistettä. Osalajien tulokset olivat tällöin 11,2 s, 11,13 m, 156 cm, 564 cm ja 25,7 s.
Guénard voitti useita Ranskan mestaruuksia: viisiottelussa vuosina 1953–1954, 1961 ja 1963–1968, 80 metrin aitajuoksussa vuosina 1954–1955, 1960–1962 ja 1965, korkeushypyssä vuosina 1953 ja 1964, pituushypyssä vuosina 1965–1966 sekä kiekonheitossa vuonna 1959. Ranskan ennätyksiä hän paranteli viisiottelussa ja 4 × 100 metrin viestijuoksussa. Hän oli pituudeltaan 168-senttinen ja painoi aktiivivuosinaan 57 kiloa.
Wasting Love

Wasting Love on heavy metal -yhtye Iron Maidenin kappale vuoden 1992 albumilta "Fear of the Dark". Kappale on Iron Maidenin ensimmäinen ja ainoa power balladi ja se on yksi yhtyeen tunnetuimmista. Kappaleen on säveltänyt Bruce Dickinson ja Janick Gers.
Single julkaistiin alun perin vain Alankomaihin. "Wasting Love" oli ensimmäinen Iron Maidenin single, jota ei julkaistu vinyylillä. B-puolella on kolme livenä levytettyä kappaletta, jotka äänitettiin Lontoon Wembleyn areenalla 17. joulukuuta 1990 No Prayer on Tour -kiertueella.
Singlen kansi on kolmas, jossa ei esiinny yhtyeen maskottia Eddie the Headia. Kannessa kuvataan kappaleen musiikkivideota.
Kappale ei saavuttanut Britanniassa listasijoitusta.
Viulunrakentaja

Viulunrakentaja on soitinrakentaja, joka rakentaa viuluja. Jousen valmistaminen kuuluu toiselle ammattikunnalle. Viulunrakennustaito on kehittynyt muiden kielisoittimien, kuten luutun, mandoliinin, harpun ja kitaran, rakennustaidon rinnalla.
Tunnettuja viulunrakentajia ovat olleet erityisesti italialaiset.
Viulunrakentajia Suomessa.
Suomeen viulunrakennustaito tuli 1700-luvulla Tukholmasta. Stradivariuksen aikalainen Johan Petter Roos (k. 1735) on vanhin tunnettu suomalainen viulunrakentaja. Vanhin säilynyt suomalainen viulu on Johan Lindströmin vuonna 1796 valmistama viulu, jota säilytetään Sibelius-museossa. Suomessa on noin 20 ammattimaista viulunrakentajaa, mutta viulun rakentaminen on myös monen harrastus.
Kirjake

Kirjake on metallista valettu nelisärmäinen ladontakappale, jollaisista aikaisemmin ladottiin painokoneeseen painettava teksti. Kirjakkeissa oleva kohokuvio, "kirjasin", painoi paperille kirjaimen tai muun merkin. Kirjakkeita alettiin käyttää Euroopassa 1400-luvulla. Kiinassa sama tekniikka oli kehitetty jo aiemmin.
Tekniikka.
Kirjakkeet valetaan erityisestä metalliseoksesta, jonka tulee olla kovaa kulutuskestävyyden vuoksi ja lujaa, jotta se kestää painamista sekä valamisen takia helposti sulavaa. Tavallisin kirjasinmetalli on lyijy-antimoni-tinaseosta. Metallikirjakkeen valamiseen tai muuten valmistamiseen käytetty muotti on nimeltään "matriisi". Matriisin valmistamiseen käytetty malli puolestaan on "patriisi".
Metallin lisäksi kirjakkeita on valmistettu myös puusta. Puukirjakkeet keksittiin Yhdysvalloissa, ja niiden laajamittainen valmistus alkoi 1820-luvulla. Puukirjakkeita valmistettiin vain otsikko- tai julistekäyttöön. Yleensä niiden vähimmäiskoko oli 72 pistettä. Puukirjakkeiden valmistus oli halvempaa kuin vastaavankokoisten metallikirjakkeiden, mutta ne olivat kuitenkin hyvin kestäviä. Puukirjakkeita tehtiin yleensä tammesta, päärynäpuusta ja kirsikkapuusta. Puukirjakkeet tulivat hyvin suosituiksi, ja niitä valmistettiin 1830-luvulta lähtien teollisesti pantografin avulla.
Painotekniikan muututtua sähköiseksi on kirjasin- ja kirjake-sanojen välinen ero nykykäytössä hämärtynyt. Sähköisessä muodossa olevista painokirjaimista käytetään yleensä sanaa kirjasin, toisinaan kirjasintyyppi-sanan synonyyminä.
Phil Campbell

Philip Anthony Campbell (s. 7. toukokuuta 1961, Pontypridd, Wales) on brittiläisen heavy metal -yhtyeen Motörheadin entinen kitaristi.
Campbell innostui kitaransoitosta ollessaan kymmenvuotias. Hän on kertonut esikuvikseen muun muassa Jimi Hendrixin ja Led Zeppelinin Jimmy Pagen. Kahdentoista ikäisenä hän sai nimikirjoituksen Lemmy Kilmisteriltä, joka oli tuolloin Hawkwind-yhtyeen basisti. Ollessaan kolmetoista vuotta hän soitti kabareeyhtyeessä Contrast. Hän on myös soittanut pub rock -bändissä nimeltä Roktopus keikkaillen ympäri Etelä-Walesia. Vuonna 1978 hän osti ensimmäisen Les Paulinsa, ja vuonna 1979 hän perusti heavy metalia soittavan yhtyeen Persian Risk. Se julkaisi Cambellin ollessa yhtyeessä singlet "Calling For You" (1981) ja "Ridin' High" (1983).
Hän liittyi vuonna 1984 Motörheadiin Lemmy Kilmisterin ja Phil Taylorin pitämien koe-esiintymisten kautta ja toimi yhtyeen kitaristina yhtyeen loppuun asti. On myös kerrottu että Phil Campbell uhkasi erota useita kertoja yhtyeestä, mutta bändin basisti Lemmy Kilmister pelasti tilanteen monet kerrat.
Joulupukki puree ja lyö

Joulupukki puree ja lyö on laulaja M. A. Nummisen esittämä humoristinen jouluaiheinen musiikkikappale. Kappale julkaistiin vuonna 1971 ilmestyneellä albumilla "Joulupukin juhannusyö". Kappaleen on säveltänyt M. A. Numminen, ja sanoittanut Jarkko Laine. Tyyliltään musiikkikappale on foxtrotia. Kappale perustuu Nummisen itse keksimäänsä tarinaan, jonka hän oli kertonut kepposena naapurin pojalle. 
Kappale kertoo joulupukista, joka rikkoo perinteisen roolinsa. Kappaleessa joulupukki muun muassa kiroilee, käyttäytyy väkivaltaisesti perheen vanhempia ja lapsia kohtaan ja vie perheen jouluruoat. Joulupukin osuudet laulaa oopperalaulaja Pentti Tuominen.
Hannu Taanila kirjoitti levyn saatesanoissa: ”Kaikki jouluun liittyvä aikuisten keksimä ja hellimä lapsenomaisuus pannaan tässä levyssä pilkaksi. Mutta Numminen ei pilkkaa paatoksella vaan iloisella rahvaanomaisella menolla." Kappale on edelleen yksi tunnetuimmista satiirisista joululauluista.
Thors

Thors voi tarkoittaa seuraavia asioita:
Thors on myös saksalaisen muusikon Horst Bösingin salanimi.
A Classic Case

A Classic Case on Lontoon sinfoniaorkesterin ja Jethro Tullin studioalbumi, jolla versioidaan Jethro Tullin kappaleita. Sovituksesta ja orkesterin johdosta vastaa entinen Tull-mies David Palmer.
Barbara Goodson

Barbara Dale Goodson Gustafson (s. 16. elokuuta 1949 Brooklyn, New York) on yhdysvaltalainen ääninäyttelijä, joka tunnetaan lukuisista dubbauksistaan animen parissa, sekä useiden Power Rangers -aiheisten sarjojen äänirooleista. Hän oli muun muassa ensimmäisen sarjan "Mighty Morphin Power Rangersin" pääpahiksen Rita Repulsan äänenä.
Ura.
Goodson on tehnyt äänirooleja 1980-luvulta lähtien televisioon ja on tehnyt eniten äänirooleja Power Rangers aiheisiin näytelmäsarjoihin. Hän on muun muassa äänittänyt Rita Repulsaa, prinssi Sprocketia ja Orbusta Power Rangers Zeossa, sekä Mandilokia ssa. Goodson on tehnyt alkuperäisiä äänirooleja myös animaatioihin Fragglit, Hämähäkkimies, ja Avatar.
Animen parissa Goodson on ollut mukana dubbaamassa englanniksi sarjoja kuten Kikin lähettipalvelu, Twilight of the Dark Master, Tekkaman Blade, , Cowboy Bebop, Akira, Love Hina ja Ergo Proxy. Hän on tehnyt urallaan jo yli 150 dubbausroolia animeen. Hänen ääntään on kuultu myös tietokone- ja videopeleissä, kuten Disgaea -pelisarjassa, Grim Fandangossa ja ssa.
Kuusen kotiin tuoda saamme

Kuusen kotiin tuoda saamme ( tai "Deck the Hall") on alkuperältään walesilainen joululaulu.
Walesilainen John Parry Ddall (n. 1710–1782) kirjoitti sävelmän muistiin 1700-luvulla, mutta sävelmä on tätä vanhempi. Alkuperäiset kymrinkieliset sanat kirjoitti John Ceiriog Hughes, joka antoi runolle nimen "Nos Galan" (”Uudenvuoden aatto”). Laulu julkaistiin nykyisessä muodossaan ensi kerran 1860-luvulla (tuolloin vielä nimellä "Nos Galan") John Thomasin toimittamassa laulukokoelmassa "Welsh Melodies with Welsh and English Poetry". Uudet kymrinkieliset sanat oli laatinut runoilija Talhaiarn (John Jones) ja englanninkieliset Thomas Oliphant. Englanninkielisten sanojen mieleenpainuvin osa, jokaisen säkeen lopussa toistuva ”Fa la la la la la la la la” -rallatus, on peräisin jo alkuperäisistä ”Nos Galan” -laulusta ja liittyy alkujaan Walesin keskiaikaiseen lauluperinteeseen.
Laulun on suomentanut Väinö Sola. Suomenkielisen version ovat levyttäneet Helsingin NMKY:n mieskuoro Auvo Nuotion johdolla vuonna 1960 sekä useat muut kuorot myöhemmin.
Happy Xmas (War Is Over)

”Happy Xmas (War Is Over)” on John Lennonin, Yoko Onon ja The Plastic Ono Bandin kappale. Se levytettiin New Yorkissa lokakuussa 1971 tuottaja Phil Spectorin avustuksella. Lapsikuoro taustalla on Harlem Community Choir. Kappale on Lennonin reaktio Vietnamin sotaan. Siitä on tullut ikivihreä joululaulu ja se on ilmestynyt useilla joululevyillä.
Kappaleen sanoitus perustuu Lennonin ja Yokon rauhankampanjaan jouluna 1969, jolloin yhteentoista suurkaupunkiin ympäri maailmaa ilmestyi 16. joulukuuta valtavia kylttejä, joissa luki teksti ”War is Over! If you want it. Happy Christmas from John and Yoko.” Tämä oli maailmanlaajuisella mittakaavalla katsoen yksi suurimpia rauhankampanjoita ja julisteisiin vastattiinkin paikoin viesteillä ”We want it! Happy Christmas to John and Yoko.”.
Kappaleen melodia on osittain lainattu vanhasta kansanlaulusta ”Stewball”, jonka on levyttäneet ainakin Peter, Paul and Mary ja Joan Baez.
Coverversion kappaleesta ovat levyttäneet muun muassa Céline Dion ja Maroon 5. 
Kappaleesta on tehty suomenkielinen käännöskappale nimellä "Joulun rauhaa", jonka ovat sanoittaneet Juha Vainio ja Jukka Virtanen.
Joulun rauhaa

Joulun rauhaa voi tarkoittaa seuraavia:
Slovenian jalkapalloliiga

Slovenian jalkapalloliiga (), tunnettu myös nimellä 1. SNL, on Slovenian jalkapallon korkein sarjataso. Tällä hetkellä liiga on viralliselta nimeltään PrvaLiga Telekom Slovenije pääsponsorina toimivan puhelinyhtiön mukaan. Liiga perustettiin Slovenian itsenäistyttyä Jugoslaviasta vuonna 1991. Tätä ennen, vuosina 1920–1991 Slovenian liigaa pelattiin Jugoslavian alasarjana. 
Slovenian jalkapalloliiga on keskivahva eurooppalainen jalkapallosarja. Sarja sijoittui UEFA:n maapistevertailussa sijalle 30. ajanjaksolla 2020–2024.
Serhi Lebid

Serhi Lebid (, s. 15. heinäkuuta 1975 Dnepropetrovsk, Ukrainan sosialistinen neuvostotasavalta) on ukrainalainen maasto- ja kestävyysjuoksija.
Lebid on voittanut maastojuoksun Euroopan mestaruuden vuosina 1998, 2001, 2002, 2003, 2004, 2005, 2007, 2008 ja 2010. Lisäksi hän on saavuttanut EM-hopeaa 2000 ja pronssia 1997 ja 2009. Maastojuoksun MM-kilpailuissa hän sai hopeaa Mohammed Mourhitin voittamassa pitkän matkan kilpailussa Oostendessa 2001. Edellisenä vuonna hän oli sijoittunut Vilamourassa pitkällä matkalla kahdeksanneksi ja lyhyellä matkalla kymmenenneksi. 
Lebid saavutti pronssia Münchenin 2002 EM-kisojen 5 000 metrin juoksussa ajalla 13.40,00. Sydneyn olympialaisissa 2000 hän sijoittui samalla matkalla seitsemänneksi ajalla 13.37,80. Universiadeissa hän on voittanut 5 000 metrin juoksun 1999, 2001 ja 2003 . Hän voitti saman lajin myös Euroopan cupin superliigassa Malagassa 2006. Göteborgin EM-kilpailuissa 2006 hän sijoittui 10 000 metrin juoksussa viidenneksi. Barcelonan EM-kisoissa 2010 hän oli 5 000 metrin neljäs.
Agamede

Agamede () oli kreikkalaisessa mytologiassa Augeiaan tytär, joka meni naimisiin Mulioksen kanssa. Hän tunsi kaikki maasta kasvavien yrttien parantavat voimat.
Hyginuksen mukaan Agamede synnytti Poseidonille Diktyksen.
Mahiedine Mekhissi-Benabbad

 
Mahiedine Mekhissi-Benabbad (s. 15. maaliskuuta 1985) on ranskalainen estejuoksija.
Ura.
Mekhissi-Benabbad sijoittui Brysselin maastojuoksun MM-kisoissa 2004 nuorten sarjassa 61:nneksi. Saman vuoden Grosseton nuorten MM-kisoissa hän karsiutui estejuoksun alkuerissä ajalla 9.09,53. Hän karsiutui estejuoksun alkuerissä myös Erfurtin alle 23-vuotiaiden EM-kilpailuissa 2005. Vuonna 2006 hän juoksi kahdeksanneksi 1 500 metrin juoksussa sekä Euroopan-cupin superliigassa ajalla 3.53,66 että yleisurheilun maailmancupissa. Vuonna 2007 Mekhissi-Benabbad voitti alle 23-vuotiaiden Euroopan-mestaruuden estejuoksussa ja oli toinen Euroopan cupin superliigassa.
Osakan MM-kisoissa 2007 Mekhissi-Benabbad karsiutui alkuerissä ajalla 8.33,11. Seuraavana vuonna hän voitti olympiahopeaa Pekingin olympialaisissa ajalla 8.10,49. Hän voitti lisäksi Euroopan cupin ja Ranskan-mestaruuden. Berliinin MM-kilpailuissa 2009 hän keskeytti loukkaantumisen takia alkuerässä. Vuonna 2010 hän oli 1 500 metrin kahdeksas Dohan sisäratojen MM-kilpailuissa. Hän teki 30. kesäkuuta 2010 Reimsissä 2 000 metrin estejuoksun maailmanennätyksen 5.10,68.
Barcelonan EM-kilpailuissa Mekhissi-Benabbad voitti 3 000 metrin esteiden kultaa ajalla 8.07,87. Splitin maanosien cupissa hän sijoittui estejuoksussa kolmanneksi. Daegun MM-kilpailuissa 2011 hän sai 3 000 metrin estejuoksussa pronssia ajalla 8.16,09. Hän voitti Euroopan-mestaruuden Helsingissä 2012 ajalla 8.33,23. Saman vuoden Lontoon olympialaisissa hän sai hopeaa ajalla 8.19,08. Göteborgin sisäratojen EM-kilpailuissa 2013 hän voitti kultaa 1 500 metrillä. Mekhissi-Benabbad juoksi estejuoksun Euroopan ennätyksen 8.00,09 Timanttiliigan kilpailussa Pariisissa 6. heinäkuuta 2013.
Zürichin EM-kisoissa 2014 Mekhissi-Benabbad voitti 1 500 metrin juoksun. Hän sijoittui alun perin ensimmäiseksi myös 3 000 metrin estejuoksussa, mutta hänen suorituksensa hylättiin hänen riisuttuaan paitansa loppusuoralla. Hän on aiemminkin häiriköinyt kilpailuissa. Barcelonan EM-kisoissa vuonna 2010 Mekhissi-Benabbad pyysi kisamaskottia polvistumaan eteensä voitettuaan Euroopan-mestaruuden, minkä jälkeen hän työnsi maskotin kumoon. Vuotta myöhemmin Mekhissi-Benabbad joutui kilpailukieltoon tapeltuaan maanmiehensä Mehdi Baalan kanssa. Helsingin EM-kisoissa kesällä 2012 Mekhissi-Benabbad tönäisi jälleen kisamaskottia. Kisamaskottina toimi tuolloin 14–15-vuotias tyttö.
Mekhissi-Benabbad voitti 3 000 metrin estejuoksun Euroopan-mestaruuden Amsterdamissa 2016 ajalla 8.25,63. Saman vuoden Rio de Janeiron olympialaisissa hän sai pronssia ajalla 8.11,52. Lontoon MM-kilpailuissa 2017 hän sijoittui 3 000 metrin estejuoksussa neljänneksi ja karsiutui 1 500 metrillä alkuerissä. Hän voitti 3 000 metrin estejuoksun Euroopan-mestaruuden Berliinissä 2018 ajalla 8.31,66. Saman vuoden maastojuoksun EM-kilpailuissa hän kuului sekaviestissä Ranskan hopeajoukkueeseen.
Cristina Valenzuela

Cristina Valenzuela (s. 11. heinäkuuta 1987) on yhdysvaltalainen ääninäyttelijä, joka tunnetaan laajalti taiteilijanimellä Cristina Vee.
Ura.
Valenzuela oli kiinnostunut ääninäyttelemisestä 16-vuotiaasta asti, ja pian hänen toiveensa toteutui, kun yhdysvaltalainen dubbausyhtiö Bang Zoom! Entertainment huomasi Valenzuelan kyvyn Anime Expossa vuonna 2004. Sittemmin yhtiö kutsui hänet äänityksiin animea, elokuvia ja mainoksia varten. Valenzuela on ääninäytellyt League of Legends -pelin Riven The Exile -hahmon äänen. Hän on ääninäyttelijänä myös Violetta-nimisessä telenovela-sarjassa Violettan roolissa.
Jesús España

Jesús España Cobo (s. 21. elokuuta 1978 Valdemoro, Madridin itsehallintoalue, Espanja) on espanjalainen kestävyysjuoksija.
España sijoittui kolmanneksi Wienin 2002 sisäratojen EM-kilpailujen 3 000 metrin juoksussa. Hän jakoi pronssimitalin John Mayockin kanssa ajalla 7.48,08. Münchenin EM-kilpailuissa hän oli 5 000 metrillä yhdestoista. Birminghamin MM-hallikisoissa 2003 hän sijoittui 3 000 metrillä neljänneksi ajalla 7.42,70. Hän voitti Ibero-Amerikan mestaruuden 5 000 metrillä 2004. Vuonna 2005 hän voitti Firenzessä Euroopan cupin 3 000 metrin juoksun. Helsingin MM-kilpailuissa hänet hylättiin 5 000 metrin alkueräjuoksussa.
España voitti 5 000 metrin Euroopan mestaruuden Göteborgissa 2006. Hän juoksi ajan 13.44,70 kukistaen Mohammed Farahin yhdeksällä sadasosasekunnilla. Birminghamin sisäratojen EM-kilpailuissa 2007 hän sai pronssia 3 000 metrillä ajalla 8.02,91. Osakan MM-kilpailuissa hän oli 5 000 metrillä seitsemäs. Saman vuoden maastojuoksun EM-kilpailuissa hän oli kuudes ja voitti kultaa joukkuekilpailussa. Pekingin olympialaisissa 2008 hän sijoittui 5 000 metrillä 14:nneksi. Torinon EM-hallikilpailuissa 2009 hän saavutti kolmannen sisäratojen EM-pronssinsa 3 000 metrillä juostuaan ajan 7.43,29.
España voitti Euroopan joukkuemestaruuskilpailujen 3 000 metriä Leiriassa 2009 ajalla 8.01,73. Berliinin MM-kilpailuissa hän oli 5 000 metrillä kymmenes. Dohan sisäratojen MM-kilpailuissa 2010 hän sijoittui 3 000 metrillä kuudenneksi. Hän voitti samana vuonna Euroopan joukkuemestaruuskilpailujen 3 000 metriä. Barcelonan EM-kilpailuissa 2010 hän sijoittui 5 000 metrillä toiseksi ajalla 13.33,12. Maastojuoksun EM-kilpailuissa hän oli yhdeksäs ja joukkuekilpailussa pronssilla. Pariisin sisäratojen EM-kilpailuissa 2011 hän oli 3 000 metrin viides. Kesällä hän voitti Euroopan joukkuemestaruuskilpailujen 5 000 metriä ja sijoittui Daegun MM-kilpailuiden 5 000 metrillä kahdenneksitoista. Hän oli EM-kilpailujen 5 000 metrillä 20:s Helsinginssä 2012 ja 11:s Zürichissä 2014. Hän sijoittui 3 000 metrillä neljänneksi Prahan sisäratojen EM-kilpailuissa 2015. Saman vuoden Pekingin MM-kilpailuissa hän karsiutui 5 000 metrin alkuerissä.
España sijoittui Amsterdamin EM-kilpailuissa 2016 puolimaratonilla kymmenenneksi ja joukkuekilpailussa toiseksi. Rio de Janeiron olympialaisissa hän oli maratonilla 65:s. Berliinin EM-kilpailuissa 2018 hän sijoittui maratonilla kuudenneksi ja joukkuekilpailussa toiseksi.
Agamedes

Agamedes () oli kreikkalaisessa mytologiassa yleisimmin Orkhomenoksen kuninkaan Erginoksen poika ja Trofonioksen veli. Toisen version mukaan hän oli Stymfaloksen poika, joka meni naimisiin Epikasteen kanssa ollen siten Kerkyonin isä ja Trofonioksen isäpuoli. Kolmannen version mukaan hän olisi ollut joko Apollonin ja Epikasteen, tai Zeuksen ja Iokasteen poika, ja Trofonioksen veli.
Agamedes – kuten Trofonioskin – oli taitava arkkitehti, ja hän rakensi tämän kanssa Apollonin Delfoin temppelin ja kuningas Hyrieuksen aarrekammion; tosin Aristofaneen skoliassa kerrotaan, että veljekset olisivat rakentaneet Augeiaan aarrekammion. Kerrotaan, että Trofonios ja Agamedes tekivät aarrekammioon salaisen sisäänkäynnin, jonka ainoastaan he tunsivat. Kuningas Hyrieus oli ymmällään, kun veljekset tyhjensivät hänen aarteitaan, mutta holvien sinetit pysyivät koskemattomina. Niin kuningas rakensi ansan hopea- ja kulta-astioihinsa, ja seuraavalla ryöstöretkellä Agamedes jäi ansaan tiukasti kiinni. Trofonios katkaisi veljensä pään, jottei häntä voitaisi yhdistää ansaan jääneeseen ruumiiseen, mutta tällöin maa aukeni ja nielaisi Trofonioksen.
Cicero puolestaan kertoo, kuinka veljekset rakennettuaan Apollonin temppelin rukoilivat jumalaa myöntämään heille palkkioksi työstään sen, mikä olisi parasta ihmiselle. Apollon lupasikin tehdä näin kolmen päivän kuluttua, ja päivän saapuessa molemmat veljeksistä löydettiin kuolleina.
Kemin teatteri

Kemin teatteri on Kemin kaupungissa toimiva teatteri. Vuoteen 2022 se toimi kunnallisesti Kemin kaupunginteatterina, kunnes siitä tehtiin yhdistyspohjainen. Sen toiminnasta vastaa Meri-Lapin Teatteriyhdistys.
Historia.
Teatteritoiminta Kemissä alkoi 1800-luvun lopulla työväenliikkeen ja raittiusliikkeen piirissä. Kaupunginteatterin avajaiset pidettiin 5. lokakuuta 1947. Näytelmänä oli Lauri Haarlan "Synti".
Vuoteen 1980 asti teatteri toimi Kemin Pirtissä. Omat tilat teatteri sai Kemin kulttuurikeskuksen valmistuttua vuonna 1980. Teatterisalissa on 329 istumapaikkaa.
Teatteri toimi kunnallisesti vuoteen 2022 asti, jonka jälkeen siitä tuli yhdistyspohjainen. Sen toiminnasta vastaa Meri-Lapin Teatteriyhdistys.
Joulukuussa 2022 Kemin kaupunki, Meri-Lapin teatteriyhdistys ja teatterin harjoitustilan omistava RM Confidence oy sopivat uuden kotinäyttämön rakennuttamisesta.
Susanna Heikki

Susanna Heikki (s. 21. toukokuuta 1973 Kolari) on suomalainen iskelmälaulaja ja vuoden 2015 tangokuningatar.
Ura.
16-vuotiaana Heikki sai kutsun, jossa häntä pyydettiin solistiksi Vega-nimiseen tanssiyhtyeeseen. Hän keikkaili Vega-yhtyeen kanssa yhteensä neljä vuotta, jonka jälkeen hän aloitti soolouransa. Hän lopetti keikkailun vuonna 2001 jäätyään äitiyslomalle. Vuonna 2007 Heikki palasi esiintymislavoille. 
Heikki on toiminut Dannyn kiertueilla ja "Taikaa..."-levyllä taustalaulajana. Paitsi laulajana, Heikki on työskennellyt myös muun muassa radiojuontajana Radio Nostalgia -kanavalla. 
Heikki valittiin tangokuningattareksi vuoden 2015 Seinäjoen Tangomarkkinoilla. Aiemmin hänet oli valittu tangoprinsessaksi vuonna 1997.
Andres Tarand

Andres Tarand (s. 11. tammikuuta 1940 Tallinna) on virolainen poliitikko. Tarand toimi Viron pääministerinä vuosina 1994–1995 ja myöhemmin Euroopan parlamentin jäsenenä vuosina 2004–2009. Hän edustaa Sosiaalidemokraattista puoluetta.
Ura.
Tarand valmistui Tarton valtionyliopistosta vuonna 1963 klimatologian tutkinnolla. Hän jatkoi opintojaan yliopistossa ja suoritti tutkinnon maantieteestä vuonna 1973.
Tarand toimi Korkeimman neuvoston jäsenenä vuosina 1990–1992 ja Viron parlamentin Riigikogun jäsenenä vuosina 1992–2004. Hän toimi Mart Laarin ensimmäisen hallituksen ympäristöministerinä vuosina 1992–1994.
Tarandista tuli maan pääministeri Mart Laarin jälkeen marraskuussa 1994. Hänen johtamansa hallitus istui vain 161 päivää, mikä tekee siitä uudelleenitsenäistyneen Viron toistaiseksi lyhytikäisimmän. Tarand valittiin Euroopan parlamenttiin vuonna 2004 Sosiaalidemokraattisesta puolueesta. Parlamentissa hän edusti Euroopan sosiaalidemokraattista puoluetta.
Perhe.
Andres Tarandilla ja hänen vaimollaan Mari Tarandilla on kaksi poikaa. Heidän vanhempi poikansa Indrek Tarand (s. 1964) tunnetaan poliitikkona ja toimittajana, joka valittiin Euroopan parlamenttiin vuoden 2009 vaaleissa. Indrek oli myös ehdolla presidentinvaaleissa vuonna 2011 saaden riigikogussa 26 ääntä. Tarandien nuorempi poika Kaarel Tarand (s. 1966) on tunnettu toimittaja.
Ruhtinaspiispa

Ruhtinaspiispa () on Saksassa aiemmin käytössä ollut arvonimi, jonka valtio myönsi sellaisille katolisille piispoille, jotka olivat myös Pyhän saksalais-roomalaisen keisarikunnan (962–1806) valtakunnanruhtinaita. Mainzin, Trierin ja Kölnin ruhtinasarkkipiispat olivat myös vaaliruhtinaita. Myöhemmin arvonimeä kantoivat Breslaun piispa, jotkin itävaltalaiset piispat ja unkarilaisen Esztergomin arkkipiispa. Ensimmäisen maailmansodan jälkeen arvonimeä käytettiin enää vain Itävallassa.
Ruhtinaspiispan arvonimi on esiintynyt myös joissain muissa maissa. Montenegro oli vuosina 1516–1852 ortodoksisen ruhtinaspiispan ("vladika") hallitsema teokratia.
Resoluutio (mittaustekniikka)

Resoluutio kuvaa mittaustekniikassa mittausjärjestelmän erottelukykyä. Esimerkiksi tyypillisen digitaalisen kuumemittarin resoluutio on 0,1 °C. Resoluutio on eri asia kuin tarkkuus.
Signaalin digitoinnin vaikutus mittausjärjestelmän resoluutioon.
Digitaalisissa mittajärjestelmissä mitattavaa fysikaalista suuretta havainnoidaan tarkoitukseen sopivan anturin avulla. Anturista saadaan usein analoginen signaali: esimerkiksi jännite tai aaltomuoto, joka muunnetaan digitaaliseen muotoon analogia-digitaalimuuntimella. Anturin ominaisuuksien ohella myös AD-muunnos asettaa rajan mittauksen resoluutiolle. AD-muunnoksen resoluutiota mitataan muunnoksen syvyydellä: mitä useampibittinen AD-muunnin on käytössä, sitä parempi resoluutio voidaan saavuttaa. Esimerkiksi kymmenbittinen lineaarinen AD-muunnin kykenee erottelemaan toisistaan 210=1024 jännitetasoa ja jos mittausalue on 0...1 Volttia niin resoluutioksi tässä tapauksessa tulee suunnilleen 1 mV. Varsinaisen mittausresoluution lisäksi kokonaisresoluutioon vaikuttaa myös näyttölaitteen resoluutio.
Näytteistystiheyden vaikutus resoluutioon.
Digitaalisissa mittausjärjestelmissä puhutaan myös näytteenottotaajuudesta. Näytteenottotaajuus määrää, kuinka nopeita ilmiöitä voidaan mitata ja mikä on mittausten aikaresoluutio. Lisäksi on huomioitava Nyquistin teoreeman vaatimukset: mikäli mittausjärjestelmän näytteenottotaajuus on liian alhainen, signaalin kaistaleveyteen nähden signaali laskostuu.
The Early Days

The Early Days on Iron Maidenin DVD-setti, joka käsittelee yhtyeen historiaa vuodesta 1975 vuoden 1983 "Piece of Mindiin". DVD:llä on harvinaisia videoita, konsertteja ja haastatteluja. DVD:llä esiintyvät myös yhtyeen alkuaikojen jäsenet Kent Ewing, Doug Sampson, Terry Rance, Ron Matthews, Terry Wapram ja Bob Sawyer.
Kappaleet.
Toinen levy.
"The Early Days" (dokumentti - 90 minuuttia)
20th Century Box (harvinainen tv-dokumentti vuodelta 1981 - 20 minuuttia)
Live At The Ruskin (havinaista kotivideomateriaalia - 45 minuuttia)
5 promovideota: "Women In Uniform", "Run To The Hills", "The Number Of The Beast", "The Trooper" ja "Flight Of Icarus"
TV-esiintymisiä (40 minuuttia) + piilotettuja ekstroja 
Promovideot.
DVD sisältää valokuvagallerian. Siinä on myös yli 150 kuvaa, valokuvia, taidetta, kiertuepäivämäärät ja diskografian).
Kerkyon

Kerkyon , ) oli kreikkalaisessa mytologiassa Poseidonin ja Amfiktyonin tyttären poika. Eräiden lähteiden mukaan hän olisi ollut myös Triptolemoksen velipuoli. Hyginus väittää Kerkyonia Hefaistoksen pojaksi.
Kerkyon oli kotoisin Arkadiasta, mutta eleli Eleusiin ympäristössä, jossa hän haastoi ohikulkijat painimaan kanssaan ja surmasi nämä kamppailussa. Lopulta hän haastoi Theseuksen, joka voitti ja surmasi tämän.
Kerkyonilla mainitaan olleen kaksi lasta, Hippothoon ja Alope, jota kohtaan hän osoitti julmuutta.
Muita saman nimisiä hahmoja.
Kerkyon oli myös Agamedeen poika, josta tuli Hippothooksen isä.
Pump

Pump on Aerosmithin studioalbumi vuodelta 1989. Yhtyeen kymmenes albumi sisältää muun muassa Yhdysvalloissa menestyneet singlet ""Love In An Elevator", "Janie's Got A Gun", "What It Takes" ja "The Other Side". Albumi myi yli 7 miljoonaa kappaletta, ja sen myötä Aerosmith voitti ensimmäisen Grammy-palkintonsa. Albumin teosta on kuvattu myös dokumentti "Making Of Pump"".
Kahvihappo

Kahvihappo on luonnossa esiintyvä fenolinen karboksyylihappo. Se on keltainen kiteinen happo, joka liukenee kuumaan veteen ja alkoholeihin. Sitä on useissa hedelmissä ja kasveissa, kuten kahvissa. Kahvihappo on kanelihapon johdos, jossa on lisäksi kaksi fenolista hydroksyyliryhmää. 
Kahvihappo toimii antioksidanttina in vitro ja myös in vivo. Sitä on pidetty rottakokeiden perusteella karsinogeenina, mutta samoissa tutkimuksissa sen on todettu vähentävän paksusuolen syöpää. Ihmisellä sen karsinogeenisuutta ei ole todettu.
Kahvihappo voi muodostaa esterin kiinihapon kanssa, jolloin muodostuu klorogeenihappoa. Sekä kahvihappoa että klorogeenihappoa esiintyy kahvipavuissa.
Kahvihappoa käytetään matriisina MALDI-massaspektroskopiassa.
A Philosophical Enquiry into the Origin of Our Ideas of the Sublime and Beautiful

A Philosophical Enquiry into the Origin of Our Ideas of the Sublime and Beautiful on Edmund Burken estetiikkaa käsittelevä tutkielma, joka julkaistiin 1757. Teoksessa käsitellään kysymystä miten syntyvät kauniin ja subliimin (eli ylevän) kokemukset. Burken mukaan näiden kokemusten alkuperäinen syy on ihmisen biologisissa toiminnoissa, vieteissä. Todellisuuden havaitut ärsykkeet vaikuttavat viettitoimintoihin synnyttäen esteettisen kokemuksen. Teosta ei ole suomennettu.
Viettitoiminta esteettisen kokemuksen pohjana.
Esteettisen kokemuksen Burke näkee pohjimmiltaan johtuvan ihmisen viettitoiminnasta. Näitä ihmisen perusviettejä on kaksi: "self-preservation" eli itsesuojeluvietti ja "society", jolla Burke tarkoittaa ihmisten yhteisöllistä kanssakäymistä. Jälkimmäisestä "society"-vietistä suomalainen estetiikan tutkija K. S. Laurila käyttää suomenkielistä vastinetta "seuravietti". Kaikki, mitä ihminen tekee, koskettaa jollain tapaa jompaakumpaa näistä vieteistä. Subliimi johtuu lopulta itsesäilytysvietistä ja kaunis seuravietistä.
Koska Burke asettaa esteettisen vaikutuksen niin läheiseen yhteyteen viettielämän kanssa, häntä voidaan pitää estetiikan fysiologisen suunnan edeltäjänä, jonka edustajat pyrkivät palauttamaan esteettiset kokemukset fysiologiaan tai biologisiin vietteihin. Subliimin vaikutusta kuvaillessa Burke selittää sen ensin aiheuttavan ylenmääräistä hermojännitystä ja täristystä, minkä lopputuloksena on sisäelinten vapautuminen vaarallisesta tukkeutumisesta. A. W. Schlegel huomautti ironisesti, että ylevää voi silloin parhaiten ostaa apteekista. Burken mukaan kaunis vaikuttaa päinvastaisesti: kaunis aiheuttaa väsymyksen, voipumuksen ja raukeuden tunnetta, joka johtuu ruumiin kiinteitten osien höltymisestä ja laukeamisesta.
Adam Phillips käyttää Burken teoriasta nimitystä eroottinen empirismi. Sillä hän tarkoittaa, että kauneuden kokeminen liittyy Burken esteettisessä teoriassa pohjimmiltaan suvunjatkamiseen. Tämä ajatus enteili tulevaa darvinismia.
Old Friends

Old Friends on kolmen levyn kokooma Simon &amp; Garfunkelin tuotannosta vuodelta 1997. Siinä on myös paljon duon ensimmäisiä kappaleita ajalta, jolloin heidät vielä tunnettiin nimellä Tom &amp; Jerry.
Kappaleet.
CD1
CD2
CD3
Genentech

Genentech on yhdysvaltalainen biotekniikkayritys. Yrityksen perustivat vuonna 1976 pääomasijoittaja Robert A. Swanson ja biokemisti, tohtori Herbert W. Boyer (tunnettu Yhdistelmä-DNA-tekniikan pioneerina). Genentechin toimialaan kuuluu koko lääketeollisuuden ketju aina tutkimuksesta lääkkeiden kaupallistamiseen ja valmistamiseen asti. 
Genentech on menestynyt viime vuosina erinomaisesti erilaisissa imagotutkimuksissa. Yritys on valittu muun muassa 100 parhaan IT-työnantajan ja 100 parhaan työpaikan työssäkäyvälle äidille joukkoon.
Sveitsiläinen lääkekonglomeraatti Hoffmann-La Roche omistaa suurimman osan Genentechin osakkeista (55,9 %, 21. heinäkuuta 2008) ja on tarjoutunut ostamaan loputkin.
Raakaa peliä

Raakaa peliä ("Mr. Majestyk") on yhdysvaltalainen toimintaelokuva vuodelta 1974. Pääosissa nähdään Charles Bronson ja Al Lettieri.
Juoni.
Vince Majestyk (Bronson) viljelee meloneja maatilallaan. Hän ei tahdo millään saada sadolleen poimijoita paikallisväestöstä mutta saa lopulta kiertelevästä porukasta poimijat tilalleen. Bobby Kopas -niminen mies tuputtaa omia työntekijöitään Majestykin hommiin pienellä rahalla mutta Vince kieltäytyy. Bobby uhkaa Vincea aseella ja silloin Vince pahoinpitelee tämän. Hänet viedään putkaan, jossa hänen tielleen osuu mafian palkkamurhaaja Frank Renda (Lettieri), jonka uhkailujen ja rahatarjousten edessä Vince ei taivu. Renda ottaa tämän henkilökohtaisena loukkauksena ja putkasta päästyään alkaa vandalisoida Vincen tilaa. Siitä alkaa kamppailu näiden kahden välillä.
Arvioita.
"Video-oppaassa" vuodelta 1994 Sam Inkinen kutsuu "Raakaa peliä" perusbronsonilaiseksi toiminnaksi ja antaa sille kaksi tähteä viidestä, mikä vastaa sanallista arviota ”keskinkertainen”.
Rodolfo Bodipo

Rodolfo Bodipo Díaz (s. 25. lokakuuta 1977 Sevilla, Espanja) on espanjalais-päiväntasaajanguinealainen jalkapalloilija. Hän edustaa espanjalaista Deportivo La Coruñaa. Hän on pelipaikaltaan hyökkääjä.
Bodipo aloitti uransa CD Isla Cristinasta, minkä jälkeen hän edusti Recreativoa, Racing Santanderia ja Alavésia.
Vuonna 2006 Bodipo siirtyi Deportivo La Coruñaan, mutta hänellä on ollut vaikeuksia vakiinnuttaa paikkaa avauskokoonpanossa. Hän on käynyt lainalla Vasluissa ja Elchessä.
Bodipo kuuluu Päiväntasaajan Guinean maajoukkueeseen. Ensimmäiset maaottelunsa hän pelasi 29-vuotiaana Togoa vastaan karsinnoissa 2006 MM-kisoihin.
Miguel Palanca

Miguel Palanca Fernández (s. 18. joulukuuta 1987 Tarragona, Espanja) on espanjalainen jalkapalloilija, pelipaikaltaan hyökkääjä. Hän edustaa Castellónia lainasopimuksella Real Madridista.
Palancan isä Santi Palanca pelasi aikanaan Gimnàsticissa ja Espanyolissa.
Ura.
Palanca on barcelonalaisen Espanyolin kasvatti. Kaudet 2006–2008 hän pelasi seuran reservijoukkueessa. Edustusjoukkueessa ja Espanjan pääsarjassa Primera Divisiónissa hän debytoi 29. huhtikuuta 2007 ottelussa Sevillaa vastaan.
Edustustettuaan Espanyolia yli kymmenen vuotta Palanca siirtyi 2 + 1 -vuotisella sopimuksella Real Madridiin kesällä 2008. Hän aloitti kauden 2008–2009 seuran reservijoukkueessa Castillassa, mutta nousi uuden valmentajan Juande Ramosin alaisuudessa edustusjoukkueeseen. Ensiesiintymisensä hän teki klassikko-ottelussa Barcelonaa vastaan 13. joulukuuta 2008.
Kaudeksi 2009–2010 Palanca lainattiin Segunda Divisiónin Castellóniin.
United States Hockey League

United States Hockey League (USHL) on Yhdysvaltain juniorijääkiekon pääsarja. Liiga on perustettu vuonna 1947 ja siihen kuuluu 16 seuraa, jotka on jaettu kahteen divisioonaan: itäiseen ja läntiseen. Nykyisistä seuroista vanhin on vuonna 1962 perustettu iowalainen Waterloo Black Hawks. Waterloo Black Hawks onkin voittanut eniten USHL-liigan mestaruuksia. Kaikki mestaruudet Black Hawks saavutti ennen vuotta 1979, jolloin liiga oli puoliammattilaissarja. Kaudesta 1979–1980 lähtien USHL on ollut juniorijääkiekkoliiga.
USHL on amatööriliiga, mikä tarkoittaa että liigassa pelanneet pelaajat voivat jatkaa uraansa vielä yliopistojoukkueissa USHL:n jälkeen. Liigassa saavat lisäksi pelata vain 20 vuotta täyttäneet ja sitä nuoremmat pelaajat.
Songs from Black Mountain

Songs from Black Mountain on yhdysvaltalaisen vaihtoehtorockyhtye Liven vuonna 2006 julkaistu studioalbumi. Albumin kaikki kappaleet on sekä säveltänyt, sanoittanut että sovittanut laulaja-kitaristi Ed Kowalczyk. Albumin kappaleista ”The River”, ”Mystery” ja ”Wings” julkaistiin myös singlet. Myöhemmin kuitenkin selvisi, että albumin kappale ”Sofia” oli kaikkein menestynein yhtyeen kappale.
Kappaleet.
Kaikki kappaleet säveltänyt, sanoittanut ja sovittanut Ed Kowalczyk.
Arlette Ben Hamo

Arlette Ben Hamo (ent. Moynié, s. 22. maaliskuuta 1930 Saint-Martin-de-Fontenay, Calvados, Ranska) on entinen ranskalainen yleisurheilija, jonka päälaji oli viisiottelu.
Arlette Ben Hamo voitti 20-vuotiaana Brysselin EM-kilpailuissa 1950 kultaa viisiottelussa kerättyään silloisen pistetaulukon mukaan 3 204 pistettä. Hänen tuloksensa ottelun osalajeissa olivat 10,11 m kuulantyönnössä, 150 cm korkeushypyssä, 26,1 s 200 metrin juoksussa, 12,4 s 80 metrin aitajuoksussa sekä 518 cm pituushypyssä. Bernin EM-kilpailuissa 1954 hän sijoittui 11:nneksi tuloksella 4 106 pistettä uudistetulla pistetaulukolla.
Lumituuli

Lumituuli Oy on vuonna 1998 perustettu Suomen ensimmäinen kuluttajaomisteinen tuulivoimayhtiö. Sillä on yli 1000 osakkeenomistajaa, joilla on osakkuuden myötä oikeus ostaa yhtiön tuulivoimaa, jota tuotetaan vuonna 2014 valmistuneilla Lumijoella sijaitsevalla 2 MW voimalalla ja Iin Laitakarissa sijaitsevalla 800 kW voimalalla. Sähkön myynnissä Lumituuli toimii yhdessä Lumme Energia Oy:n Ekosähkö Oy:n kanssa. Lumituulen toimitusjohtajana toimii Jaakko Savolahti.
Lumituulen historia.
Lumituuli Oy perustettiin helmikuussa 1998 Dodo ry:n piirissä tavoitteena tarjota kuluttajille mahdollisuus ostaa tuulivoimalla tuotettua sähköä ja edistää tuulivoiman hyödyntämistä Suomessa. Voimalan rakentaminen rahoitettiin osakeanneilla kerätyllä omalla pääomalla. Yhtiön ensimmäinen voimala, 660 kilowatin Vestas V47, pystytettiin maaliskuussa 1999 ja oli aikanaan Suomen suurin tuulivoimala. Rakennuskustannukset olivat noin miljoona euroa. Myöhemmin yhtiö lähti osakkaaksi Energiansäästöpalvelu Enespa Oy:öön, jonka toimialana ovat energiansäästöinvestoinnit.
Yhtiö on jatkanut voimalahankkeiden kehittämistä ja järjestänyt uusia osakeanteja: vuonna 2008 järjestettiin kaksi osakeantia, toinen yleisölle ja toinen Ekosähkö Oy:lle ja St1 Oy:lle ja vuonna 2011 suuri osakeanti yleisölle, jossa kerättiin noin 0,5 miljoonaa euroa Sähkäle-voimalan uusimisprojektiin. Yhtiö kehitti suurta merituulipuistoprojektia tuulivoimalalle Oulunsalon ja Hailuodon väliselle merialueelle, mutta on luopunut tästä ympäristösyistä.
Vuonna 2013 Lumituuli aloitti uuden voimalan rakentamisen Iin Laitakariin. Voimala (Enercon E-53, 800 kW) valmistui maaliskuussa 2014 ja tuottaa 1900 MWh sähköä vuodessa. Uutena projektina yhtiö alkoi kehittää tuulivoimaa Helsinkiin. Lumituuli uusi myös keväällä 2014 ensimmäisen tuulivoimalansa Lumijoen Varjakassa. Lumituuli on kerännyt joukkorahoituksella noin 3,8 miljoonaa euroa vuosien varrella sekä osakeanneilla että lainaemissioilla.
Squirrel Boy

Squirrel Boy on Everett Peckin luoma yhdysvaltalainen kolme kertaa Annie-ehdokkuuden saanut piirrossarja, jonka tuotti Cartoon Network Studios. Sarjasta tuotettiin 26 jaksoa, jotka esitettiin alun perin Yhdysvalloissa vuosien 2006–2007 aikana.
Tarina.
Sarjassa keskitytään 9-vuotiaaseen poikaan Andyyn ja hänen lemmikkioravaansa Rodneyn, joka on jatkuvasti aiheuttamassa ongelmia Andylle. Rodneylla tuntuu olevan lukuisia ideoita ja tietävänsä kaiken.
Tietoja Suomen tasavallan presidenteistä

Tietoja Suomen tasavallan presidenteistä
Presidenttiys toimikausineen.
Samaan aikaan elossa olleet presidentit.
Toimikauden alkaminen
Nykyisen perustuslain mukaan tasavallan presidentti ryhtyy toimeensa valitsemista seuraavan kuukauden ensimmäisenä päivänä. Vuosina 1919–2000 voimassa olleen hallitusmuodon mukaan presidentti astui toimeensa vaalia seuraavan maaliskuun 1. päivänä tai jos se sattui pyhäpäiväksi, sitä seuraavana arkipäivänä.
Huomautukset
Presidenttien antama juhlallinen vakuutus.
Luettelo niistä päivistä, jolloin presidentit ovat antaneet juhlallisen vakuutuksen eduskunnan edessä ensimmäisen toimikautensa alussa.
Presidenttien taustat.
Presidenttien asepalvelus.
Suorittaneet (ylin sotilasarvo):
Eivät suorittaneet:
Presidentit oikeudessa.
Suomen perustuslain 113 §:n mukaan Suomen tasavallan presidentin toimesta ei saa nostaa syytettä, ellei kyseessä ole maanpetosrikos, valtiopetosrikos tai rikos ihmisyyttä vastaan. Vastaava säännös oli jo vuoden 1919 hallitusmuodossa. Siitä kuitenkin poikettiin sotasyyllisyysoikeudenkäynnissä, jota koskenut laki säädettiin perustuslain säätämisjärjestyksessä.
Oikeudenkäymiskaaren mukaan toimessa olevaa tasavallan presidenttiä ei voida kutsua todistajaksi oikeudenkäyntiin. Presidentti voi kuitenkin halutessaan suostua antamaan todistajanlausunnon tuomioistuimessa taikka kirjallisen lausunnon, jota voidaan käyttää todisteena.
Kultaperäharlekiini

Kultaperäharlekiini ("Eurylaimus javanicus") on kaakkoisaasialainen harlekiineihin kuuluva varpuslintu. 
Koko ja ulkonäkö.
Kooltaan kultaperäharlekiini on noin 23 cm.. Vatsa ja selkä ovat lajilla tumman punaruskeat. Siivet ja perä ovat väriltään mustan ja keltaisen kirjavat. Suurikokoinen nokka on väriltään turkoosi. . Koiraalla on rinnassaan musta juova, joka puuttuu naaraalta. .
Elinympäristö.
Kultaperäharlekiinia tavataan Bruneissa, Kambodžassa, Laosissa, Malesiassa, Myanmarissa, Thaimaassa ja Vietnamissa . Singaporessa lajia ei ole tavattu 1920-luvun jälkeen . Lajia tavataan kosteahkoissa metsissä. 
Ravinto ja lisääntyminen.
Kuten muutkin harlekiinit myös kultaperäharlekiini käyttää pääasiallisena ravintonaan hedelmiä ja hyönteisiä. Laji rakentaa pesänsä puuhun yleensä lähelle runkoa. Pesänrakemnnusmateriaaleina laji käyttää bambuja, oksia, lehtiä, ruohoja ja kasvien juuria.
Ann Kristin Aafedt Flatland

Ann Kristin Aafedt Flatland (s. 6. marraskuuta 1982 Oslo) on entinen norjalainen ampujahiihtäjä. Hän asuu Vangsnesissa Vikin kunnassa. 
Ampumahiihdon maailmanmestaruuskilpailuissa Flatland voitti pronssia viestissä vuonna 2007. Hän oli samojen kisojen pikamatkan viides. Sekaviestissä hän sai hopeaa Hanty-Mansijskissa 2010 ja kultaa Hanty-Mansijskissa 2011. Nové Měston MM-kilpailuissa 2013 hän sai kultaa naisten viestissä, oli pikamatkalla kahdeksas ja takaa-ajossa seitsemäs. Vancouverin olympialaisissa 2010 hän oli pikakilpailussa kymmenes ja takaa-ajossa kahdeksas. Sotšin olympialaisissa 2014 Flatland oli mukana Norjan naisten pronssia saavuttaneessa viestijoukkueessa. Takaa-ajokilpailussa hän oli yhdeksäs.
Maailmancupissa Flatland on sijoittunut palkintokorokkeelle neljä kertaa. Tammikuussa 2010 hän oli kolmas Oberhofin pikamatkalla ja Anterselvan takaa-ajossa. Kaudella 2010–2011 hän voitti Oberhofin pikakilpailun ja kaudella 2013–2014 Östersundin pikakilpailun.
Digital Underground

Digital Underground oli rap-yhtye Oaklandista, Kaliforniasta. Ryhmän johtaja Shock G perusti ryhmän vuonna 1987. 1900-luvun tunnetuimpiin rap-artisteihin kuuluva Tupac Shakur on myös vaikuttanut yhtyeessä.
Alope (mytologia)

Alope () oli kreikkalaisessa mytologiassa kaunis kuolevainen nainen, Kerkyonin tytär, jonka Poseidon vietteli.
Suhteesta syntyneen pojan Alope hylkäsi, mutta sitä imetti tamma kunnes paimenet löysivät pojan. Näiden välille syntyi kuitenkin riitaa siitä, kuka saisi pitää pojan yllä olleen kuninkaallisen puvun, ja asia tuotiin Kerkyonin ratkaistavaksi. Tämä tunnisti vaatteet ja määräsi pojan jälleen hylättäväksi - nytkin poika selvisi samoin kuin ensimmäisellä kerralla, ja paimenet nimesivät hänet Hippothooniksi. Alopen Kerkyon määräsi surmattavaksi, mutta Poseidon muutti tämän lähteeksi, jota alettiin kutsua Alopen nimellä.
Jacques-Bernard Hombron

Jacques Bernard Hombron (1798–1852) oli ranskalainen meriupseeri ja luonnontieteilijä.
Hombron palveli luonnontieteilijänä "La Zelee"-laivalla Jules Dumont d'Urvillen johtamalla, Oseaniaan suuntautuneella "Astrolabe"-tutkimusmatkalla 1837–1840. Hän kuvaili ja nimesi yhdessä toisen eläintieteilijän, Honoré Jacquinotin kanssa suuren määrän eläimiä, kuten 15 nilviäislajia ja linnuista muun muassa viikunakaijan ("Cyclopsitta diophthalma") ja jääpingviinin ("Pygoscelis adeliae").
Celine Brun-Lie

Celine Marie Knudtzon Brun-Lie (s. 18. maaliskuuta 1988) on norjalainen aktiiviuransa lopettanut maastohiihtäjä. 
Brun-Lie on nuorten maailmanmestari viestistä vuodelta 2008. Nuorten MM-kisoista hänellä on lisäksi pronssia sprintistä vuodelta 2006. Liberecin MM-kilpailuissa 2009 hän oli sprintissä yhdestoista ja Vancouverin olympialaisissa 2010 kuudes. Vancouverissa hän oli parisprintin viides Astrid Uhrenholdt Jacobsenin kanssa. Oslon MM-kilpailuissa 2011 hän sijoittui vapaan hiihtotavan sprintissä 14:nneksi ja Falunin MM-kilpailuissa 2015 perinteisen hiihtotavan sprintissä yhdeksänneksi.
Sprinttiin erikoistunut Brun-Lie oli maailmancupissa Davosissa 14. joulukuuta 2008 toinen. Samoin hän sijoittui toiseksi yhdessä Maiken Caspersen Fallan kanssa parisprintissä Düsseldorfissa 21. joulukuuta 2008. Düsseldorfin parisprintissä hän oli myös kolmas 2009 ja toinen 2010. Liberecin maailmancupissa hän oli kolmas sekä sprintissä että parisprintissä tammikuussa 2011. Hän sijoittui parisprintissä kolmanneksi Quebecissä joulukuussa 2012. Canmoren ja Sotšin vapaan hiihtotavan sprinteissä hän sijoittui kolmanneksi. Joulukuussa 2014 Brun-Lie oli kolmas Davosin vapaan hiihtotavan sprintissä ja tammikuussa 2015 kolmas Otepään perinteisen hiihtotavan sprintissä.
Brun-Lie lopetti uransa kauteen 2014−2015.
Marcel Goc

Marcel Goc (s. 24. elokuuta 1983 Calw, Saksa) on saksalainen uransa lopettanut jääkiekkoilija. Hän on pelannut NHL:ssä 636 rukosarjaottelua ja Saksan pääsarja DEL-liigassa 342 runkosarjaottelua. Goc on pelannut Saksan maajoukkueessa kahdeksat MM-kilpailut, kolmet olympialaiset ja yhden World Cupin. Goc voitti olympiahopeaa Pyeongchangissa 2018.
Marcel Gocin kaksi veljeä, Sascha Goc ja Nikolai Goc, ovat myös pelanneet jääkiekkoa. Kaikki kolme veljestä ovat pelanneet myös Saksan maajoukkueessa.
Suzanne Glotin

Suzanne Glotin (26. marraskuuta 1933 Nantes – 8. helmikuuta 1994 Vigneux-de-Bretagne) oli ranskalainen yleisurheilija, jonka päälaji oli pituushyppy.
Glotin sijoittui Bernin EM-kilpailuissa 1954 pituushypyssä 11:nneksi tuloksella 553 cm. Kaksi vuotta aiemmin Helsingin 1952 olympialaisissa hän karsiutui tuloksella 526 cm. Vuonna 1955 hän hyppäsi Ranskan ennätyksen 577 cm ja voitti samana vuonna uransa ainoan Ranskan mestaruuden. Hän oli pituudeltaan 166-senttinen.
Colette Drou

Colette Drou (s. 15. marraskuuta 1934) on entinen ranskalainen yleisurheilija, jonka päälaji oli pituushyppy.
Drou sijoittui Bernin EM-kilpailuissa 1954 pituushypyssä 16:nneksi tuloksella 532 cm. Hän voitti Ranskan mestaruuden vuonna 1954 ja hyppäsi samana vuonna uransa pisimmän hypyn 570 cm, joka jäi vain yhden senttimetrin päähän Yvonne Curtet'n nimissä olleesta Ranskan ennätyksestä.
The Keeper (vuoden 2009 elokuva)

The Keeper on vuoden 2009 aikana suoraan DVD:lle julkaistu yhdysvaltalainen toimintaelokuva. Sitä on kuvattu Santa Fessä, Uudessa Meksikossa. Elokuvan ohjasi Keoni Waxman ja käsikirjoitti Steven Seagal, joka myös esiintyi pääosassa yhdessä Liezl Carstensin ja Arron Shiverin kanssa.
Juoni.
Roland Sallinger on losangelesilainen poliisi, joka käy lähellä kuolemaa, kun hänen ahneeksi käynyt parinsa ampuu sairaalakuntoon. Välikohtauksen seurauksena Roland joutuu sairaalaan, josta hän lopulta pääsee pois kuntoutukseen. Los Angelesin poliisiyksikkö kuitenkin päättää pakottaa Rolandin eläkkeelle. Myöhemmin hänen vanha ystävänsä ja nykyisin rikas liikemies Conner Wells pyytää Rolandia työskentelemään tyttärensä Nikitan henkivartijana. Samaan aikaan rikospomo Jason Cross kiristää Nikitan poikaystävää Masonia sieppaamaan tyttöystävänsä, jotta hän saisi kiristettyä Conneria antamaan kallisarvoista maapalstaa.
Idänkoukkukakadu

Idänkoukkukakadu ("Cacatua tenuirostris") on australialainen papukaijalaji.
Koko ja ulkonäkö.
Idänkoukkukakadun pituus on noin 38 cm ja paino 485–650 g. Sen höyhenpuku on pääosin valkoinen; päässä, kurkussa ja rinnassa on oranssinpunaisia kuvioita ja siipien sekä pyrstön alapeitinhöyhenissä keltaista. Silmää ympäröivä paljas alue on siniharmaa. Nokka on valkoinen, iiris tummanruskea ja koivet harmaat. Ylänokka on pidentynyt ja lienee sopeutuma lajin tapaan etsiä ravintoa maanpinnan alta. Nuori lintu on aikuisen värinen ja sen ylänokka on hieman lyhyempi.
Esiintyminen.
Idänkoukkukakadu elää Kaakkois-Australian rannikolla. Sen elinympäristön laajuus on 20 000–50 000 neliökilometriä ja sen kokonaispopulaatio on noin 250 000 yksilöä. Aikaisemmin katsottiin Länsi-Australiassa elävän lännenkoukkukakadun olevan "tenuirostriksen" alalaji, mutta laji on nyttemmin jaettu kahdeksi lajiksi. Laji on levinnyt muualle itäiseen Australiaan luultavasti karanneiden lemmikkien muodostamista pareista.
Elinympäristö.
Idänkoukkukakadut asuvat kosteissa rannikkoseudun metsissä ja savanneilla, yleensä aina jonkin vesistön tuntumassa. Ne ovat hyvin äänekkäitä ja huomiota herättäviä lintuja, jotka pesimäajan ulkopuolella liikkuvat parvissa, joissa voi olla jopa 200 yksilöä.
Lisääntyminen.
Lisääntymisaika on elokuusta marraskuulle. Laji on yksiavioinen. Pesä on tavallisesti rannalla kasvavan, elävän eukalyptuksen oksan tai rungon kolossa hyvin korkealla ja vaikeasti tavoitettavissa. Munia on tavallisesti kaksi, joskus kolme. Muna on kooltaan 33,2 mm x 25,1 mm. Pesimäbiologia perustuu vankeudessa eläneiden lintujen tarkkailuun. Molemmat emot osallistuvat haudontaan, joka kestää noin 24 päivää. Koiras hautoo pääasiassa päivisin, naaras öisin. Poikasista selviää lentokykyiseksi usein vain yksi. Pesäpoikasaika on noin seitsemän viikkoa ja poikanen itsenäistyy sen jälkeen kolmen viikon kuluttua. Molemmat emot osallistuvat myös poikasen hoitamiseen ja ruokkimiseen.
Ravinto.
Idänkoukkukakadut ruokailevat enimmäkseen maassa ja syövät siemeniä, pähkinöitä, hedelmiä, marjoja, juurimukuloita sekä mahdollisesti hyönteisiä ja niiden toukkia. Paikallisesti laji on hedelmätarhojen ja viljan tuholainen ja niitä ammutaan tuholaisina.
Safety (EP)

Safety on englantilaisen rock-yhtyeen Coldplayn toinen EP ja ensimmäinen julkinen julkaisu. Se äänitettiin viikonloppuna toukokuussa 1998 ja tarkoitus oli tehdä demo, joka lähetettäisiin levy-yhtiöille. Yhtye ja sen manageri Phil Harvey äänittivät demon noin 200 punnalla.
Kaikki mukana olleet olivat niin tyytyväisiä lopputulokseen, että he päättivät julkaista äänitteen omakustanteena. Kopioita tehtiin 500 kappaletta, mutta vain 50 jäi levykauppoihin, koska muut oli jaettu ystäville ja sukulaisille.
Julkaisun kannen kuvan yhtyeen laulajasta Chris Martinista otti John Hilton, yhtyeen jäsenien ystävä.